Чрез председателя на общинския съвет

До кмета на Община Бургас

**ПИТАНЕ**

От Мариян Иванчев Иванов

Общински съветник, ПП „Възраждане“

Относно: бюджетна дисциплина

Уважаеми г-н Николов,

В началото на този месец, Министерството на финансите е изпратило писма до българските общини относно спазването на бюджетната дисциплина. В него се посочва, че има множество констатирани нарушения в тази посока, като в редица общини се наблюдават отклонения между събираемостта на планираните приходи и разходването на средства, което води до дефицит. Отрицателно бюджетно салдо е отчетено при 118 общини, а в редица от тях има изключително ниска събираемост на някои от данъците.

На основание чл. 85., ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, желая да получа отговор на следните въпроси:

1. Община Бургас сред тези 118 общини, с отчетено отрицателно бюджетно салдо, ли е?
2. Какво е изпълнението на приходната част спрямо плана за първите девет месеца на:

* Такса битови отпадъци
* Данък сгради
* Данък върху превозните средства
* Данък при придобиване на имущество по възмезден начин

Желая да получа писмен отговор на поставените въпроси.

15.11.2024 г.

Гр. Бургас /М. Иванов/